Eelmise nädala lõpuks kauples euro dollari suhtes viimase kuu aja tipus. Eelmisel nädalal oli fookuses Kreeka võlaprobleem, mis rauges peale Kreeka parlamendis vastu võetud kärpekava. Kreeka saab järgmise osa euroopa  abipaketist, mille tulemusel ei lähe Kreeka lähikuudel pankrotti. Uue abiraha saamisega ei ole siiski Kreeka probleemid lahenenud, Kreeka 2-aastase riigivõlakirjade tulusus ei ole märgatavalt langenud ja on endiselt 26% lähedal. Probleemi lahenemiseks on vaja strktuurseid muutuseid Kreeka riigis ja majanduses. Hetkel on lihtsalt probleemide lahendamist edasi lükatud.